પ્યોંગયાંગ- દક્ષિણ કોરિયાના પ્રેસિડેન્ટ મૂન જેઈ ઈન અને ઉત્તર કોરિયાના નેતા કિમ જોંગ ઉન વચ્ચે ત્રીજી સમિટ સપ્ટેમ્બર મહિનાના અંત ભાગમાં યોજાશે. આ બેઠક ઉત્તર કોરિયાની રાજધાની પ્યોંગયાંગમાં યોજાશે. ઉલ્લેખનીય છે કે, બન્ને દેશોના અધિકારીઓ વચ્ચે સોમવારે યોજાયેલી ઉચ્ચસ્તરીય બેઠકમાં આ અંગે સહમતિ વ્યક્ત કરવામાં આવી હતી. આપને જણાવી દઈએ કે, પાનમુનજોમમાં ગત એપ્રિલ મહિનામાં યોજાયેલી ઐતિહાસિક સમિટમાં એવું નક્કી કરવામાં આવ્યું હતું કે, કિમ જોંગ ઉન સાથે મુલાકાત માટે દક્ષિણ કોરિયાના પ્રેસિડેન્ટ મૂન જેઈ ઈન પ્યોંગયાંગ જશે.